Assaig de plagi a la taverna de Pere Quart (Joan Oliver) i Assaig de càntic en el 


temple de Salvador Espriu 


Assaig de plagi a la taverna 


Oh, que avingut estic amb la meva 

petita, esclava, poc sortosa terra, 

i com em recaria d'allunyar-me'n, 

oest o sud enllà, 

on sembla que la gent és bruta 

i pobra, accidiosa, inculta, 

resignada, insolventl 

Aleshores, a la taverna nova, els companys dirien 
fotent-se'n: eCom qui s'agrada de la lletja, 
així el lluç que pica un ham sense esquer-, 
mentre jo, encara prop, pensaria 

en les velles fretures i confiances 

d'aquest meu tossut poble. 

I, ja tot sospesat, recularia 

per a restar aquí fins a la mort. 

Car, fet i fet, tampoc no sóc tan ase 

i estimo a més amb un 

irrevocable amor 

aquesta meva -i nostra- 


bastant neta, envejada, bonica pàtria. 


Aquest emblemàtic poema de Pere Quart, 


Assaig de càntic en el temple 


Oh, que cansat estic de la meva 

covarda, vella, tan salvatge terra, 

i com m'agradaria allunyar-me'n, 

nord enllà, 

on diuen que la gent és neta 

i noble, culta, rica, lliure, 

desvetllada i feliçl 

Aleshores, a la congregació, els germans dirien 
desaprovant: "Com l'ocell que deixa el niu, 
així l'home que se'n va del seu indret", 
mentre jo, ja ben lluny, em riuria 

de la llei i de l'antiga saviesa 

d'aquest meu àrid poble. 

Però no he de seguir mai el meu somni 

I em quedaré aquí fins a la mort. 

Car sóc també molt covard i salvatge 

i estimo a més amb un 

desesperat dolor 

aquesta meva pobra, 


bruta, trista, dissortada pàtria. 


que pertany al 


seu llibre 


Circumstàncies" parodia el famós poema "Assaig de càntic en el temple". Aquesta 
darrera poesia pertany al llibre de Salvador Espriu El caminant i el mur (1954) i, dintre 
d'aquest, a l'apartat El Minotaure i Teseu." 

Tots dos poemes tenen tres parts ben diferenciades: 

- versos 1 — 7, on l'autor comenta la realitat de la seva terra, tot donant raons per 
allunyar-se'"n (o no) 

- versos 8 — 13, on se'ns explica la reacció de la gent davant la covarda fugida 
del poeta (o l'estada) 

- versos 14 — 20, on el poeta reconeix que, malgrat tot, mai no podrà (no podria) 


marxar de la seva terra. 


EOLIVER, J. (Pere Quart) (1968) Circumstàncies. Barcelona, Proa. 
2 Salvador Espriu. Obres completes (1968) Barcelona, Eds. 62. 


Als seus poemes, tots dos autors parlen d'una terra malmesa per la dictadura 
franquista, trista, dissortada i mancada de llibertats. 

Tots dos poemes van directes al tema i comencen amb una interjecció i un 
marcat to de queixa. L'emoció impregna uns versos amb un marcat to possessiu: la terra 
és seva i se l'estimen amb un dolorós delit. 

Tot comparant ambdós poemes podem dir que es produeix un fort paral:lelisme, 
encara que les opinions de Joan Oliver són un pèl diferents de les de Salvador Espriu. 

El poeta de Sinera voldria anar al nord —a l'Europa civilitzada- mentre que a 
Pere Quart ja li està bé de restar a Catalunya. De fet, la seva vida n'és exemple: 
'Convencido de que era necesario luchar por la democracia desde Catalufia, Joan Oliver 
regresó a Espafia en 1948, siendo encarcelado durante dos meses y medio". Fins i tot la 
idea d'anar al sud, o bé a l'oest, no li és grata, potser perquè en la comparació la seva 
terra hi surt guanyant. Fa anys que hom diu que Catalunya (en certa manera com el País 
Basc) és la més europea de les Comunitats Autònomes espanyoles. 

Tot recordant la famosa dita espanyola, Espriu voldria ser "cola de león" mentre 
que a Pere Quart no li importa ser "cabeza de ratón". La comparació entre "la 
congregació", seriosa, de caire gairebé religiós (els germans, desaprovant, l'home que 
se'n va) i "la taverna" (els companys, fotent-se'n, el lluç que pica un ham), és hilarant. 

Per la seva banda, a la fi del seu poesia Espriu reconeix que la seva hipotètica 
marxa no deixa de ser un somni i que mai abandonarà el seu país, igual que Joan Oliver, 
encara que té opinions diferents a les d'aquest, pel que fa a la seva terra: bruta, trista i 
dissortada contra bastant neta (en comparació amb d'altres províncies), envejada (per 
la resta de l'Estat) i bonica. 

Tots dos autors enceten llurs poemes amb el mot terra i el clouen amb el mot 
pàtria: els camps, els rius i les muntanyes —pura geografia física- són en realitat una llar 
de la qual és més dolorós marxar que restar-hi. 

La barreja amor -dolor (inseparables en aquest context) impregna els dos poemes 
amb una mena de fatalisme. 

A tall d'exemple de recitació trobem la lectura que dos alumnes de l'IES Pere 
Barnils de Centelles (Barcelona) van fer el proppassat Sant Jordi en el tradicional 
festival que se sol celebrar a tots els centres docents de Catalunya." La segona lectura, 


conjunta, mostra com en són de similars, pel que fa a la mètrica, ambdós poemes. 


3 BUTINYÀ, J. (Coord.) (1999) Literatura Catalana II (Siglo XX). Madrid, UNED. 
1 http://youtu.be/ixPCbRelb4 


